《高阳台 题百蝶图》
清代·毕景桓

翅软如绵，腰纤似玉，看他妩媚难禁。两两三三，飞来偷入花阴。

香闺午倦抛书卷，把滕王、图画重寻。倚晴窗、搦管裁笺，点粉涂金。

笑余亦有丹青癖，记曾描百蝶，未遇知音。欲觅芳踪，那堪梦杳青琳。

葛衣又逐东风化，捲湘帘、闲煞金针。喜今朝，粉本携来，许我抚临。

作者简介：字少英，镇洋人。